**Környe Község Önkormányzatának**

**ajánlattételi felhívása**

**a közbeszerzésekről szóló 2015. évi CXLIII. törvény (Kbt.) 115. §-a szerinti**

**közbeszerzési eljárásban**

**1. Az ajánlatkérő neve, címe, telefon- és telefaxszáma (e-mail):**

Környe Község Önkormányzat

2851 Környe, Alkotmány u. 2.

Kapcsolattartó neve: Orlovits Tímea

Telefon: +36 36 30-7681633

Telefax: +36 34 - 573-100/25-ös mellék

E-mail: jegyzo@kornye.hu

**2. A közbeszerzési eljárás fajtája és a tárgyalásos eljárás indokolása:**

Az ajánlatkérő uniós értékhatár alatti eljárásrend (Kbt. Harmadik Rész) szerinti közbeszerzési eljárást folytat le a Kbt. 112. § (1) bekezdésének b) pontja alkalmazásával, azaz a Kbt. Második Részében meghatározott szabályok szerint jár el a 115. §-ban foglalt eltérésekkel, azzal, hogy az ajánlatkérő hirdetmény közzététele nélküli tárgyalásos eljárás szabályait is alkalmazza a Kbt. 115. §-ának (1) és (5)-(7) bekezdéseiben foglalt további eltérésekkel.

**3. A dokumentáció rendelkezésre bocsátásának módja, határideje, beszerzési helye és pénzügyi feltételei:**

A közbeszerzési dokumentumok korlátozás nélkül, teljes körűen, közvetlenül és díjmentesen elérhetők a következő címen: www.kornye.hu

A közbeszerzési dokumentumokat ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie a fenti internetes elérhetőségen.

A közbeszerzési dokumentumok elérését (letöltését) követően ajánlatkérő kéri, hogy a gazdasági szereplő a letöltés tényéről tájékoztassa ajánlatkérőt az ajánlattételi felhívás 1. pontjában foglalt elérhetőségen.

**4. A közbeszerzés tárgya és mennyisége**

**A közbeszerzés tárgya**:

A környei Április utca korszerűsítése 686 m hosszban, valamint a csapadékvíz elvezetésére zárt rendszer építése a közbeszerzési dokumentumban meghatározottak szerint.

**A közbeszerzés mennyiség**

**Útépítés**

Útosztály: Gyűjtőút

Útkategória: B.V.c.C.

Tervezési sebesség: 40 km/h

Az Április utcában a meglévő aszfaltburkolatú út szőnyegezése és szélesítése történik. A tervek szerint kialakítandó út szélessége 5,0, illetve 5,5m. A burkolat csapadékának helyben tartására az út szélén 'K', valamint kiemelt szegély épül. Az út keresztesése a Bajcsy-Zsilinszky utca és az Április utca 49 sz. ingatlan között, valamint az Alkotmány utcai csomópont előtt egyoldali. Az utca további szakaszán a tervezett út kétoldali eséssel épül.

A 0+400 és 0+550 km szelvények között, a páratlan házszámú épületek előtti járda mélyebben fekszik az út szintjénél, ezért itt a járda csekély mennyiségű csapadékát az útépítési terv szerint, a járdák mellett kialakítandó szikkasztó árkok fogadják.

Korszerűsített Április utca pályaszerkezete (meglévő burkolatnál):

- 4 cm AC-11 kopóréteg

- Válozó vtg. AC 11 kiegyenlítő rtg. vagy profilmarás

- meglévő aszfalt pályaszerkezet

Korszerűsített Április utca pályaszerkezete (szélesítésnél):

- 4 cm AC-11 kopóréteg

- 7 cm AC-22 kötőréteg

- 20 cm M56 mechanikai stabilizáció

- 20 cm homokos kavics talajjavító rtg.

Aszfalt járda pályaszerkezete:

- 3 cm AC-4 sétányaszfalt

- 10 cm Ckt útalap

- 20 cm homokos kavics

Aszfalt kapukihajtók pályaszerkezete:

- 3 cm AC-4 sétányaszfalt

- 15 cm Ckt útalap

- 20 cm homokos kavics

Kőburkolatú járda pályaszerkezete:

- 6 cm beton kőburkolat

- 4 cm Z0/5 ágyazat

- 15 cm Ckt útalap

- 20 cm homokos kavics

**Csapadékvíz elvezetés**

Az Úthálózat Kft. terve szerint, az Április utcában kialakításra kerülő új aszfaltburkolatú út, kiemelt, illetve 'K' szegéllyel épül, ezért a csapadék, az út területén tartható és megakadályozható, hogy szomszédos mélyebben fekvő telkekre folyjon és áztassa azokat. Az út csapadékát, a kiemelt és a 'K' szegély mellé építendő víznyelők gyűjtik össze, melyeket a tervezett C-1-0 jelű csapadékvíz csatorna tisztítóaknára kötöttünk. A C-1-0 jelű csatorna nyomvonalát, a meglévő közműnyomvonalak figyelembe vételével jellemzően a tervezett út bal oldali sávközepébe helyeztük el. Rövid szakaszon a csatorna, az út jobb oldali sávközepében halad. A Dózsa György utcai csomópont környezetében az út területét a meglévő közművek teljesen elfoglalják, ezért a tervezett gerinccsatornát, csak az út bal oldali padkájában lehet megépíteni.

Épül összesen:

* 88,0 fm NA500 KGPVC gerinc csatorna
* 537,0 fm NA400 KGPVC gerinc csatorna
* 56,0 fm NA300 KGPVC gerinc csatorna
* 25,0 fm NA300 KGPVC bekötő csatorna
* 124,0 fm NA200 KGPVC víznyelőbekötés
* 5,0 fm Burkolt árok 30/30/50 tip. árokelemből PRL magasító elemmel
* 28 db Ø100b előregyártott beton elemekből épített tisztító akna
* 4 db Tisztító akna monolit vasbeton aknaaljjal
* 42 db Víznyelőakna előregyártott beton elemekből
* 2 db Hordalékfogó monolit vasbetonból

**5. A szerződés meghatározása, amelynek megkötése érdekében a közbeszerzési eljárást lefolytatják:**

Kivitelezési szerződés

**6. A szerződés időtartama vagy a teljesítés határideje:**

A teljesítés határideje: a szerződéskötéstől számított 210 nap

**7. A teljesítés helye:**

2851 Környe, Április utca; Környe 322/1. hrsz.-ú és Környe 0105 hrsz.-ú területek

**8. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:**

Az ajánlattétel, a szerződés és a kifizetések pénzneme a HUF.

Az ajánlatkérőként szerződő fél, amennyiben az ajánlattevőként szerződő fél a teljesítéshez alvállalkozót vesz igénybe, a Ptk. 6:130. § (1)-(3) bekezdéseitől eltérően a Kbt. 135. §-ának (3) bekezdése szerint - azaz a 322/2015. (X.30.) Korm.rendelet 32/A. §-ában foglaltak szerint - köteles az ellenszolgáltatást teljesíteni. Amennyiben az ajánlattevőként szerződő fél a teljesítéshez alvállalkozót nem vesz igénybe, akkor a Ptk. 6:130. § (1)-(2) bekezdéseinek megfelelően az ellenszolgáltatást az ajánlatkérő a számla kézhezvételétől számított 30 napon belül – a nyertes ajánlattevő által megjelölt bankszámlára történő átutalással – fizeti meg a nyertes ajánlattevő részére.

Az ajánlatkérő felhívja az ajánlattevők figyelmét a Kbt. 135. § (1)-(2), valamint (6) bekezdéseiben foglaltakra.

A nyertes ajánlattevő a közbeszerzési dokumentum részét képező szerződéstervezetben foglaltak szerint - Megrendelő műszaki ellenőre által is jóváhagyott - 25 %-os, 50 %-os és 75 %-os készültségi fok elérését követően, valamint a végteljesítést követően jogosult (rész)számlát kiállítani a tényleges - Megrendelő műszaki ellenőre által is jóváhagyott - (rész)teljesítésnek megfelelő összegben.

A nyertes ajánlattevő a szerződésben foglalt – áfa nélkül számított – teljes ellenszolgáltatás 5 %-ának megfelelő összeg előlegként történő kifizetését kérheti. Az ajánlatkérőként szerződő fél az előleget az ajánlattevő kérésére legkésőbb az építési munkaterület átadását követő 15 napon belül köteles kifizetni. [Kbt. 135.§ (7) bekezdés, illetve a 322/2015. (X. 30.) Korm. rendelet 30. § (1) bekezdés]

A visszafizetés ütemezése: Az előleg elszámolására négy egyenlő részletben kerül sor. Erre figyelemmel a nyertes ajánlattevő – amennyiben előleg kifizetésre kerül sor – a négy (rész)számláját (ide értve a végszámlát is) az előleg 1/4-dével csökkentett összegben állítja ki.

Az ajánlatkérő felhívja az ajánlattevők figyelmét Felek a 322/2015. (X. 30.) Kormányrendelet 32/B. §-ában foglaltakra.

A Felek a 322/2015. (X. 30.) Kormányrendelet 20. §-ban foglaltakkal összhangban, a szerződésben foglalt ellenszolgáltatás 5 %-ának megfelelő összegű tartalékkeretet kötnek ki. A tartalékkeret kizárólag szerződés megkötésekor – megfelelő gondosság mellett – előre nem látható és az építési beruházás teljesítéséhez, a rendeltetésszerű és biztonságos használathoz szükséges munkák ellenértékének elszámolására használható fel. A tartalékkeret felhasználásának – egyértelmű, minden ajánlattevő számára előre megismerhető módon rögzített – lehetséges eseteit és pénzügyi feltételeit a közbeszerzési dokumentum részeként kiadásra kerülő szerződéstervezet tartalmazza.

A beszerzés tárgyát képező beruházás engedélyköteles építési tevékenység, ezért a számlázás a számviteli-, illetve adózási jogszabályoknak megfelelően a „fordított áfa” szabályainak alkalmazásával történik.

A részletes fizetési feltételeket a dokumentáció részét képező szerződéstervezet tartalmazza.

**9. A szerződés biztosítékai és megerősítő rendelkezései**

Jótállás:

A nyertes ajánlattevő által vállalt időtartam, de legalább 36 hónap a teljesítési jegyzőkönyv ajánlatkérő általi aláírásának napjától kezdődően.

Jótállási biztosíték:

A nyertes ajánlattevő legkésőbb a teljesítési jegyzőkönyv ajánlatkérő általi aláírásáig (amely a jótállási idő kezdete) köteles a dokumentációban foglalt szerződéstervezet szerint a jótállási időtartam lejártát követő 30 napig érvényes, a szerződésnek mindenben megfelelő jótállási biztosítékot nyújtani Megrendelő részére és javára pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvény formájában, vagy akként, hogy annak összegét legkésőbb a teljesítési jegyzőkönyv ajánlatkérő általi aláírásáig óvadékként Megrendelő bankszámlájára befizeti (átutalja). A jótállási biztosíték összege a nyertes ajánlattevő által kért – tartalékkeret és áfa nélkül számított – ellenszolgáltatás összegének 5 %-a.

Késedelmi kötbér napi mértéke:

A nyertes ajánlattevő a szerződésben rögzített teljesítési véghatáridőre vonatkozó késedelem esetén a késedelem időtartamára az ajánlatában vállalt, de minimum napi 100.000 HUF összegű késedelmi kötbér fizetésére köteles.

Meghiúsulási kötbér:

A nyertes ajánlattevő – amennyiben a szerződés teljesítése neki felróható okból hiúsul meg – az áfa nélkül számított (nettó) vállalkozói díj 15 %-ának megfelelő összegű meghiúsulási kötbér fizetésére köteles.

Teljesítési biztosíték:

A nyertes ajánlattevő legkésőbb a szerződés megkötéséig köteles a szerződésnek mindenben megfelelő teljesítési biztosítékot nyújtani Megrendelő részére és javára pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvény formájában, vagy akként, hogy annak összegét óvadékként legkésőbb a szerződés megkötéséig Megrendelő bankszámlájára befizeti. A teljesítési biztosíték összege a nyertes ajánlattevő által kért – tartalékkeret és áfa nélkül számított – ellenszolgáltatás összegének 5 %-a

A kivitelezési szerződés megerősítésére vonatkozó részletes szabályokat a dokumentáció részét képező szerződéstervezet tartalmazza.

**10. Annak meghatározása, hogy az ajánlattevő tehet-e többváltozatú (alternatív) ajánlatot valamint a részajánlattétel lehetőségét vagy annak kizárását:**

Az ajánlattevő nem tehet többváltozatú ajánlatot. Az ajánlatkérő nem biztosítja a részajánlattétel lehetőségét sem, tekintettel arra, hogy a közbeszerzés tárgyának jellege, az ellátandó feladatok műszaki homonegitása és összefüggése nem teszi lehetővé a közbeszerzés egy részére történő ajánlattételt.

**11. Az ajánlatok értékelési szempontja [Kbt. 76. § (2) bekezdés]:**

A legjobb ár-érték arány az ezt megtestesítőalábbi résszempontok alapján [Kbt. 76. § (2) bekezdésének c) pontja]:

1. A kért ellenszolgáltatás általános forgalmi adó nélkül számított (nettó) összege (Ft) – súlyszám: 70

2. A vállalt többletjótállás időtartama a minimálisan előírt 36 hónapon felül (hónap) – súlyszám: 15

3. A vállalt többlet késedelmi kötbér napi mértéke a minimálisan előírt 100.000,-Ft/nap-on felül: (Ft/nap) – súlyszám: 10

4. A szerződés teljesítésébe bevonni kívánt építésvezető építési beruházások kivitelezésében szerzett szakmai gyakorlata (hónap) – súlyszám: 5

**12. a) Kizáró okok:**

Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) bekezdésének g)-k), m) és q) pontjaiban foglalt kizáró okok bármelyike fennáll [Kbt. 114. § (1) bekezdés].

A Kbt. 74. §-ának (1) bekezdése alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik; vagy részéről a kizáró ok az eljárás során következett be.

Ugyanakkor a Kbt. 64. § (1) és (2) bekezdése alapján bármely előírt kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerint véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát (öntisztázás). Ebben az esetben a jogerős határozatot, mely kimondja az érintett gazdasági szereplő megbízhatóságát, csatolni kell az ajánlatban. Az ilyen tartalmú jogerős határozatot az ajánlatkérő mérlegelés nélkül elfogadja.

**12. b) Igazolási mód:**

Az ajánlattevőnek – figyelemmel a Kbt. 114. §-ának (2) bekezdésében, valamint a 321/2015. (X. 30.) Korm.rendelet 17. §-ának (1) bekezdésében foglaltakra – az ajánlatban nyilatkoznia kell arról, hogy nem tartozik a Kbt. 62. § (1) bekezdésének g)-j), ka) és kc), valamint m), továbbá q) pontjának hatálya alá.

Az ajánlattevőnek a Kbt. 62. § (1) bekezdése k) pontjának kb) alpontja tekintetében nyilatkoznia kell a pénzmosás és a terrorizmus finanszírozása megelőzéséről és megakadályozásáról szóló [2017. évi LIII. törvény](https://uj.jogtar.hu/) (a továbbiakban: pénzmosásról szóló törvény) [3. § 38. pont a)-b)](https://uj.jogtar.hu/) vagy [d) alpontja](https://uj.jogtar.hu/) szerint definiált valamennyi tényleges tulajdonosának nevéről és állandó lakóhelyéről; vagy ha az ajánlattevőnek nincs a [pénzmosásról szóló törvény 3. § 38. pont](https://uj.jogtar.hu/) a)-b) vagy d) [alpontja](https://uj.jogtar.hu/) szerinti tényleges tulajdonosa, úgy erre vonatkozó nyilatkozatot szükséges csatolni.

Az ajánlatkérő elfogadja a kizáró okok igazolására az egységes európai közbeszerzési dokumentumot is, feltéve, hogy az abban foglaltak megfelelnek a valóságnak, és tartalmazzák az ajánlatkérő által az előírt kizáró okok tekintetében megkövetelt információkat. Az egységes európai közbeszerzési dokumentum valóságtartalmáért az ajánlattevő felel.

A Kbt. 67. § (4) bekezdése, valamint a 321/2015. (X.30.) Korm. rendelet 17. §-ának (2) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) bekezdésének g)-k), m) és q) pontjaiban foglalt kizáró okok hatálya alá eső alvállalkozót. A nyilatkozatot attól függetlenül be kell nyújtani, hogy az ajánlatkérő az eljárásban nem írta elő a már ismert alvállalkozók megnevezését.

A 321/2015. (X.30.) Korm. rendelet 17. §-ának (2) bekezdése alapján minden ajánlattevőnek nyilatkoznia kell az ajánlatában, hogy nem vesz igénybe a Kbt. 62. § (1) bekezdésének g)-k) és m) és q) pontjaiban foglalt kizáró okok hatálya alá az alkalmasság igazolásában résztvevő más szervezetet.

**13. Az alkalmassági követelmények, az alkalmasság megítéléséhez szükséges adatok és a megkövetelt igazolási mód:**

**13.1 Gazdasági és pénzügyi, illetve műszaki és szakmai alkalmassági szempontok:**

**P/1.** Alkalmatlan az ajánlattevő, ha – az általános forgalmi adó nélkül számított – teljes árbevétele az ajánlattételi felhívás megküldésének napját megelőző két mérlegfordulónappal lezárt üzleti évben összességében nem éri el az 50.000.000 forintot.

**P/2.** Alkalmatlan az ajánlattevő, ha az ajánlattételi felhívás megküldésének napját megelőző utolsó két mérlegfordulónappal lezárt üzleti év bármelyikében az adózás előtti eredménye, illetve a jogelődje adózás előtti eredménye negatív volt.

Amennyiben az ajánlattevő a P/2. pont szerinti irattal azért nem rendelkezik, mert az előírt időszak után kezdte meg működését, akkor az ajánlatkérő akkor minősíti alkalmatlannak az ajánlattevőt, ha a működési ideje alatt elért – általános forgalmi adó nélkül számított – közbeszerzés tárgyából (útépítés, útfelújítás) származó árbevétele nem éri el a 25.000.000,- forintot.

* 1. **Gazdasági és pénzügyi alkalmassági szempontra vonatkozó igazolási mód:**

Az ajánlattevő pénzügyi és gazdasági alkalmassága igazolható:

**P/1.** A Kbt. 114. § (2) bekezdésének negyedik mondata alapján az ajánlattevőnek az ajánlatban csatolnia kell a Kbt. 67. § (1) bekezdése szerinti nyilatkozatot, melyben kijelenti, hogy az általa igazolni kívánt P/1. számú gazdasági és pénzügyi alkalmassági feltétel teljesül, annak megfelel.

Az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevőnek az ajánlattételi felhívás megküldésének napját megelőző utolsó két mérlegfordulónappal lezárt üzleti évben elért – az általános forgalmi adó nélkül számított – teljes árbevételéről szóló nyilatkozatot kell csatolnia évenkénti bontásban, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak. [321/2015. (X.20.) Korm. rendelet 19. § (1) bekezdésének *c)* pont, valamint Kbt. 114. § (2) bekezdés utolsó előtti mondata].

**Az ajánlatkérő felhívja az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevők** **figyelmét arra, hogy a fentebb megjelölt igazolási mód helyett a 321/2015. (X.30.) Korm. rendelet 20. §-ának (2) bekezdésére hivatkozva lehetővé teszi, illetve elfogadja az - ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott - ajánlattevő arra való nyilatkozatát is, hogy az ajánlattevő megfelel az ajánlatkérő által előírt P/1. számú gazdasági és pénzügyi alkalmassági követelménynek.**

**P/2.** A Kbt. 114. § (2) bekezdésének negyedik mondata alapján az ajánlattevőnek az ajánlatban csatolnia kell a Kbt. 67. § (1) bekezdése szerinti nyilatkozatot, melyben kijelenti, hogy az általa igazolni kívánt P/2. számú gazdasági és pénzügyi alkalmassági feltétel teljesül, annak megfelel.

Az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevőnek saját vagy jogelődjének az ajánlattételi felhívás megküldésének napját megelőző utolsó két mérlegfordulónappal lezárt üzleti évre vonatkozó számviteli jogszabályok szerinti beszámolóját kell csatolnia (ha a gazdasági szereplő letelepedése szerinti ország joga előírja közzétételét). [321/2015. (X.20.) Korm. rendelet 19. § (1) bekezdésének *b)* pont, valamint Kbt. 114. § (2) bekezdés utolsó előtti mondata].

**Amennyiben az ajánlatkérő által kért beszámolók a céginformációs szolgálat honlapján megismerhetőek, a beszámolók adatait az ajánlatkérő ellenőrzi, ebben az esetben a céginformációs szolgálat honlapján megtalálható beszámolók csatolása az ajánlatban nem szükséges.**

Amennyiben az ajánlattevő letelepedése szerinti ország joga nem írja elő beszámoló közzétételét, akkor az ajánlattevőnek nyilatkoznia kell az ajánlattételi felhívás megküldésének napját megelőző utolsó két mérlegfordulónappal lezárt üzleti év adózás előtti eredményéről.

Amennyiben az ajánlattevő a P/2. pont szerinti irattal azért nem rendelkezik, mert az előírt időszak után kezdte meg működését, alkalmasságát a működési ideje alatt elért – általános forgalmi adó nélkül számított – közbeszerzés tárgyából (útépítés, útfelújítás) származó árbevételéről szóló nyilatkozattal jogosult igazolni. [321/2015. (X.20.) Korm. rendelet 19. § (2) bekezdés].

Az ajánlatkérő felhívja továbbá a figyelmet a 321/2015. (X.20.) Korm. rendelet 19. §-ának (3) bekezdésére.

**Az ajánlatkérő felhívja az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevők** **figyelmét arra, hogy a fentebb megjelölt igazolási mód helyett a 321/2015. (X.30.) Korm. rendelet 20. §-ának (2) bekezdésére hivatkozva lehetővé teszi, illetve elfogadja az - ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott - ajánlattevő arra való nyilatkozatát is, hogy az ajánlattevő megfelel az ajánlatkérő által előírt P/2. számú gazdasági és pénzügyi alkalmassági követelménynek.**

------------------

A 321/2015. (X.30.) Korm.rendelet 19. §-ának (6) bekezdésében foglaltakra figyelemmel, ha a Magyar Kereskedelmi és Iparkamara vállalkozó kivitelezői névjegyzékében megjelenített P/1.-P/2. pontokban foglalt előírásoknak megfelelő dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, akkor az ajánlatkérő a követelmény és a megfelelést igazoló dokumentum helyének pontos megjelölését is elfogadja a P/1.-P/2. pontokban meghatározott dokumentumok benyújtása helyett.

Az ajánlatkérő az alkalmassági feltételek tekintetében felhívja az ajánlattevők figyelmét arra, hogy a gazdasági és pénzügyi alkalmasság igazolása során más szervezet kapacitására a Kbt. 65. § (7) bekezdésében foglaltak szerint támaszkodhat.

A gazdasági és pénzügyi alkalmassági követelménynek az ajánlattevő bármely más szervezet kapacitására támaszkodva is megfelelhet, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az ajánlattételi felhívás vonatkozó pontjának megjelölésével azon alkalmassági követelmény(eke)t, amely(ek) igazolása érdekében az ajánlattevő ezen szervezet erőforrásaira (is) támaszkodik [Kbt. 65. § (7) bekezdés].

A Kbt. 65. § (8) bekezdése alapján az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

A P/2. gazdasági és pénzügyi alkalmassági követelménynek – figyelemmel a Kbt. 65. § (6) bekezdésében foglaltakra – közös ajánlattétel esetén elegendő, ha a közös ajánlattevők egyike megfelel. A P/1. gazdasági és pénzügyi alkalmassági követelménynek – figyelemmel a Kbt. 65. § (6) bekezdésében foglaltakra – közös ajánlattétel esetén a közös ajánlattevők együttesen is megfelelhetnek.

**13.3 Műszaki és szakmai alkalmassági szempont:**

Az ajánlatkérő alkalmatlannak nyilvánítja az ajánlattevőt, ha az alábbiakban meghatározott feltétel fennáll:

**M/1.** Az ajánlattevő az ajánlattételi felhívás megküldésének napját megelőző öt évben összesen nem teljesített az előírásoknak és a szerződésnek megfelelően összességében legalább 500 m út építésére vagy felújítására vonatkozó referenciamunkát.

Az M/1. alkalmassági követelmény szerinti érték több – azonban legfeljebb három – referenciamunkából is összeadódhat.

* 1. **Műszaki és szakmai alkalmassági szempontra vonatkozó igazolási mód:**

**M/1.** A Kbt. 114. § (2) bekezdésének negyedik mondata alapján az ajánlattevőnek az ajánlatban csatolnia kell a Kbt. 67. § (1) bekezdése szerinti nyilatkozatot, melyben kijelenti, hogy az általa igazolni kívánt M/1. számú műszaki és szakmai alkalmassági feltétel teljesül, annak megfelel.

Az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevőnek az ajánlattételi felhívás megküldésének napját megelőző öt évben teljesített legjelentősebb, építési beruházás tárgyú referenciamunkákat – figyelemmel a 321/2015. (X.30.) Korm. rendelet 23. §-ában foglaltakra – a szerződést kötő másik fél által adott igazolással kell igazolnia. [321/2015. (X.30.) Korm. rendelet 21. § (2) bekezdésének a) pontja, valamint Kbt. 114. § (2) bekezdés utolsó mondata]

A szerződést kötő másik fél által adott igazolásnak (referenciaigazolásnak) tartalmaznia kell legalább a szerződést kötő másik fél nevét és címét, az alkalmassági minimumkövetelmény tekintetében releváns mennyiségi adatot, a teljesítés idejét (a teljesítés kezdésének és befejezésének időpontja év, hónap, nap megadásával) és a teljesítés helyét, a referenciamunka rövid leírását (építési beruházás tárgyát) olyan részletességgel, melyből az alkalmassági feltételnek való megfelelés egyértelműen megállapítható, továbbá nyilatkozatot arról, hogy a teljesítés az előírásoknak és a szerződésnek megfelelően történt-e.

Az ajánlatkérő felhívja az ajánlattevők figyelmét a 321/2015. (X.30.) Korm.rendelet 21. § (2a) bek. a) pontjára, 21/A. §-ára 22. §-ának (5) bekezdésére is.

**Az ajánlatkérő felhívja az ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott ajánlattevők** **figyelmét arra, hogy a fentebb megjelölt igazolási mód helyett a 321/2015. (X.30.) Korm. rendelet 25. §-ának (2) bekezdésére hivatkozva lehetővé teszi, illetve elfogadja az - ajánlatkérő által a Kbt. 69. §-a alapján az alkalmassági követelmények részletes igazolására vonatkozó igazolások benyújtására felhívott - ajánlattevő arra való nyilatkozatát is, hogy az ajánlattevő megfelel az ajánlatkérő által előírt M/1. számú műszaki és szakmai alkalmassági követelménynek.**

-----------------

Az M/1. számú műszaki és szakmai alkalmassági követelménynek az ajánlattevő bármely más szervezet kapacitására támaszkodva - a közöttük fennálló kapcsolat jogi jellegétől függetlenül - akkor felelhet meg, amennyiben az adott kapacitást biztosító szervezet olyan mértékben vesz részt a szerződés, vagy a szerződés azon részének teljesítésében, amelyhez e kapacitásokra szükség van, amely biztosítja az alkalmassági követelményben elvárt szakmai tapasztalat érvényesülését a teljesítésben. [Kbt. 65. § (9) bekezdés]

Ebben az esetben meg kell jelölni az ajánlatban ezt a szervezetet és az ajánlattételi felhívás vonatkozó pontjának megjelölésével azon alkalmassági követelményt, amely igazolása érdekében az ajánlattevő ezen szervezet erőforrásaira támaszkodik, emellett csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy az adott kapacitást biztosító szervezet ténylegesen részt vesz a szerződés teljesítésében. Az ajánlatkérő a teljesítés során ellenőrzi, hogy a teljesítésbe történő bevonás mértéke megfelel-e a Kbt. 65. § (9) bekezdésében foglaltaknak. [Kbt. 65. § (7) és (9) bekezdés].

Az előírt műszaki és szakmai alkalmassági követelménynek – figyelemmel a Kbt. 65. § (6) bekezdésében foglaltakra – közös ajánlattétel esetén a közös ajánlattevők együttesen is megfelelhetnek.

A 321/2015. (X.30.) Korm.rendelet 24. §-ának (2) bekezdésében foglaltakra figyelemmel, ha a Magyar Kereskedelmi és Iparkamara vállalkozó kivitelezői névjegyzékében megjelenített M/1. pontban foglalt előírásoknak megfelelő dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, akkor az ajánlatkérő a követelmény és a megfelelést igazoló dokumentum helyének pontos megjelölését is elfogadja az M/1. pontban meghatározott dokumentumok benyújtása helyett.

**14. Az ajánlattételi határidő:**

2018. április 27. 10:30 óra

**15. Az ajánlat benyújtásának címe:**

Környe Község Önkormányzata

2851 Környe, Alkotmány u. 2. Horváth Miklós terem

**16. Az ajánlattétel nyelve és annak feltüntetése, hogy a magyar nyelven kívül más nyelven is benyújtható-e az ajánlat:** az ajánlattétel nyelve a magyar, ezen kívül más nyelven nem nyújtható be az ajánlat.

**17. Az ajánlat felbontásának helye, ideje és az ajánlat felbontásán jelenlétre jogosultak:**

**A bontás helye:**

Környe Község Önkormányzat

2851 Környe, Alkotmány u. 2. Horváth Miklós terem

**A bontás időpontja:**

2018. április 27. 10:30 óra

Az ajánlatok felbontására irányadók a Kbt. 68. § (1)–(4) és (6) bekezdéseiben foglaltak.

**18. Az ajánlati kötöttség minimális időtartama:**

Az ajánlati kötöttség időtartama a tárgyalások befejezésétől számított 60 nap [Kbt. 100. § (4) bekezdés].

**19. Az ajánlattételi felhívás megküldésének napja:**

2018. április 13.

**20. Az ajánlati biztosíték előírására, valamint a szerződésben megkövetelt biztosítékokra vonatkozó információk:**

Az ajánlatkérő nem kér ajánlati biztosítékot. A szerződésben megkövetelt biztosítékok tekintetében lásd a 9. pontot.

**21. Az Európai Unióból származó forrásból támogatott közbeszerzés esetén az érintett projektre (programra) vonatkozó adatok:**

Jelen beszerzés nem Európai Unióból származó forrásból kerül finanszírozásra.

**22. A tárgyalásos eljárás 115. § szerinti jogcíme:**

Az ajánlatkérő hirdetmény közzététele nélküli tárgyalásos eljárás nemzeti eljárásrendben irányadó szabályait alkalmazza a Kbt. 115. §-ának (1) és (5)-(7) bekezdéseiben foglalt eltérésekkel, tekintettel arra, hogy az építési beruházás becsült értéke nem éri el – az általános forgalmi adó nélkül számolva – a háromszázmillió forintot.

**23. A tárgyalás lefolytatásának menete és az ajánlatkérő által előírt alapvető szabályai:**

Az ajánlatkérő lehetőség szerint egy tárgyalási napon, külön-külön kíván tárgyalni az ajánlattevőkkel, félóránként, ABC sorrendben haladva.

Az ajánlatkérő az ajánlat teljes szakmai, pénzügyi és jogi tartalmáról tárgyalni kíván.

Az ajánlattevők a tárgyalások befejezéséig külön felhívás nélkül, akár többször is módosíthatják az ajánlatukat. Az ajánlatkérő tájékoztatja az ajánlattevőket, hogy az esetleges módosításokat cégszerűen (vagy szabályszerű meghatalmazással rendelkező személy által) aláírva, nyomtatott formában 1 eredeti és 1 elektronikus másolati példányban (pl.: CD-n, DVD-n) kell benyújtani. Amennyiben az ajánlattevő a tárgyalások befejezésének időpontjáig módosítani kívánja ajánlatát, akkor elegendő az ajánlat módosuló részeinek benyújtása, nem szükséges a teljes ajánlat egységes szerkezetben történő ismételt benyújtása.

Az ajánlatkérő felhívja az ajánlattevők figyelmét, hogy az ajánlatkérő az ajánlattételi felhívásban és a dokumentációban meghatározott feltételekhez, az ajánlattevő pedig az ajánlatához a tárgyalások befejezésének időpontjától van kötve [Kbt. 100. § (4) bekezdés].

A tárgyalások befejezésével beáll az ajánlati kötöttség, ami azt jelenti, hogy ezt követően az ajánlatot, illetve az ajánlattételi felhívást és a dokumentációt már nem lehet módosítani. Az ajánlatkérő a tárgyalások befejezésének időpontját a tárgyalások során fogja meghatározni.

**24. Az első tárgyalás időpontja és helye:**

Az első tárgyalás időpontja: 2018. május 3. 10:30 óra

Az első tárgyalás helye: 2851 Környe, Alkotmány u. 2. Horváth Miklós terem

**25. Egyéb információk:**

1) Az ajánlattevőnek az ajánlattételi felhívásban és a dokumentációban meghatározott tartalmi és formai követelményeknek megfelelően kell az ajánlatát elkészítenie és benyújtania. [Kbt. 66. § (1) bekezdés]

2) Az ajánlatban nem kell megjelölni a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni és az ezen részek tekintetében igénybe venni kívánt és az ajánlat benyújtásakor már ismert alvállalkozókat.

3) Az ajánlatnak tartalmaznia kell különösen az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan [Kbt. 66. § (2) bekezdés]. Az ajánlat papíralapú eredeti példányának a Kbt. 66. § (2) bekezdése szerinti nyilatkozat eredeti aláírt példányát tartalmaznia kell a Kbt. 47. §-ának (2) bekezdésére figyelemmel.

4) Az ajánlattevőnek nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- és középvállalkozásnak minősül-e [Kbt. 66. § (4) bekezdés].

5) Az ajánlatban felolvasólapot kell elhelyezni, amely tartalmazza a Kbt. 68. § (4) bekezdése szerinti összes adatot [az ajánlattevő(k) neve, címe (székhelye, lakóhelye), valamint azok a főbb, számszerűsíthető adatok, amelyek az értékelési szempont alapján értékelésre kerülnek].

6) Az ajánlathoz csatolni kell az ajánlattevő és az alkalmasság igazolásában részt vevő más gazdasági szereplő tekintetében a cégszerűség és a képviseleti jogok ellenőrizhetősége érdekében a cégkivonatot, kivéve, ha a cégkivonat a céginformációs szolgálat honlapján megtalálható, mert ebben az esetben azt az ajánlatkérő a céginformációs szolgálat honlapján ellenőrzi.

Az ajánlattevő, továbbá az alkalmasság igazolásában részt vevő más gazdasági szereplő tekintetében szintén csatolni kell az ajánlathoz az ajánlatot vagy annak részét képező bármely nyilatkozatot aláíró cégjegyzésre jogosult(ak) - a cégnyilvánosságról, a bírósági cégeljárásról és a végelszámolásról szóló 2006. évi V. törvény 9. § (1) bekezdés szerinti - aláírási címpéldánya(i)t, vagy aláírási mintá(i)t, továbbá meghatalmazott általi aláírás esetén a vonatkozó jogszabályoknak megfelelő meghatalmazást.

7) Az ajánlatkérő előírja, hogy az ajánlattevő és az alkalmasság igazolásában részt vevő más szervezet által tett nyilatkozatokat cégszerűen (vagy szabályszerű meghatalmazással rendelkező meghatalmazott által) aláírva kell csatolni az ajánlathoz. A dokumentáció részét képező nyilatkozatminták alkalmazása – a felolvasólap (ajánlati adatlap) kivételével – nem kötelező.

8) A felolvasólapot megfelelően kitöltve kell az ajánlathoz csatolni. Az ajánlatkérő előírja, hogy az ajánlatot elektronikus adathordozón is be kell nyújtani.

9) Az ajánlatot 1 eredeti példányban, cégszerűen (vagy szabályszerű meghatalmazással rendelkező meghatalmazott által) aláírva, összekötve, sérülésmentesen, folyamatos lapszámozással ellátva, 1 db lezárt csomagolásban kell benyújtani az ajánlattételi felhívás 15. pontjában megjelölt helyen. A csomagolásra rá kell írni: *„A környei Április utca korszerűsítése”- Ajánlat”*, valamint azt, hogy „Felbontani kizárólag az ajánlattételi felhívásban meghatározott határidő lejártakor szabad!”

Az ajánlat átvételéről az ajánlatkérő átvételi elismervényt ad. Az ajánlathoz kötelező tartalomjegyzéket mellékelni.

10) Az ajánlatkérő felhívja az ajánlattevő figyelmét arra, hogy a benyújtandó ajánlat összeállításának és elkészítésének valamennyi költsége az ajánlattevőt terheli. A postán feladott, illetve a személyesen vagy futár útján benyújtott ajánlatot az ajánlatkérő csak akkor tekinti az ajánlattételi határidőn belül benyújtottnak, ha annak kézhezvételére az ajánlattételi felhívás 15. pontjában meghatározott helyen, az ajánlattételi határidő lejártáig sor kerül. Az ajánlat, illetve az azzal kapcsolatos küldemények elvesztéséből, elirányításából eredő kockázat az ajánlattevőt terheli.

11) Ha bármely, az ajánlatban csatolt okirat, igazolás, nyilatkozat nem magyar nyelven kerül kiállításra, akkor az ajánlattevő köteles a nem magyar nyelvű irat ajánlattevő általi magyar nyelvű felelős fordításának a csatolására is. [Kbt. 47. § (2) bekezdés]

12) A 322/2015. (X.30.) Korm. rendelet 26. §-ára figyelemmel a nyertes ajánlattevőként szerződő fél köteles - legkésőbb a szerződéskötés időpontjára - a dokumentáció részét képező szerződéstervezetben előírt mértékű és terjedelmű felelősségbiztosítási szerződést kötni vagy meglévő felelősségbiztosítását kiterjeszteni a dokumentáció részét képező szerződéstervezetben előírt mértékű és terjedelmű felelősségbiztosításra.

Az ajánlattevő ajánlatának tartalmaznia kell az ajánlattevő szándéknyilatkozatát vagy arról, hogy az ajánlattevő nyertessége esetén a dokumentáció részét képező szerződéstervezetben meghatározott feltételeknek mindenben megfelelő felelősségbiztosítási szerződést fog kötni, vagy arról, hogy az ajánlattevő a meglévő felelősségbiztosítását kiterjeszti a dokumentáció részét képező szerződéstervezetben meghatározott feltételeknek mindenben megfelelő felelősségbiztosításra.

13) Ajánlatkérő a Kbt. 71. §-a alapján hiánypótlási lehetőséget biztosít az ajánlattevők számára. Az ajánlatkérő egyúttal azt is jelzi a Kbt. 71. § (6) alapján, hogy ha a hiánypótlással az ajánlattevő az ajánlatában korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás, akkor az ajánlatkérő újabb hiánypótlást rendel el; e körben az ajánlatkérő nem kívánja korlátozni a hiánypótlás lehetőségét.

16) Az ajánlatkérő a szerződés teljesítése érdekében (közös) gazdasági társaság (projekttársaság) alapítását nem követeli meg és nem teszi lehetővé a nyertes (közös) ajánlattevő(k) számára.

Közös ajánlattétel esetén valamennyi közös ajánlattevő által cégszerűen aláírt nyilatkozatot kell csatolni arról, hogy nyertességük esetén a megkötésre kerülő szerződésben a közös ajánlattevők egymás szerződésszerű teljesítéséért egyetemleges felelősséget vállalnak. Az ajánlatkérő felhívja a figyelmet továbbá a Kbt. 35. § (2) és (3) bekezdésében foglaltakra is.

17) Az ajánlatkérő az eljárás nyertesével köti meg a szerződést, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az összegezésben megjelölte. [Kbt. 131. § (4) bekezdés].

18) Az írásbeli összegezés megküldésének időpontja: A Kbt. 70. § (2) bekezdése értelmében az ajánlattevőnek az eljárást lezáró döntésről való értesítését az ajánlati kötöttség fennállása alatt szükséges megküldeni.

19) A szerződéskötés tervezett időpontja:

Az írásbeli összegezés megküldésének napjától számított hatodik napon. Amennyiben ez nem munkanap, úgy az azt követő első munkanapon.

20) A 321/2015. (X. 30.) Korm. rendelet 30. §-ának (4) bekezdésére tekintettel az ajánlatkérő felhívja az ajánlattevők figyelmét arra, hogy a jelen ajánlattételi felhívásban az alkalmasság feltételeit és ennek igazolását a minősített ajánlattevők jegyzékéhez képest szigorúbban határozta meg az alábbi követelmények tekintetében: ajánlattételi felhívás 13.1. P/1-P/2. pontja és 13.3. M/1. pontja.

21) Az ajánlatkérő előírja, hogy a dokumentáció részeként rendelkezésre bocsátott árazatlan költségvetést teljes körűen kitöltve (beárazva) az ajánlatban csatolni kell. A dokumentáció részeként csatolt árazatlan költségvetés tétel megnevezésekhez hozzáírni, mennyiségein módosítani nem lehet. Árazatlan tétel nem maradhat.

22) Amennyiben az ajánlatkérő az ajánlattételi felhívásban vagy a közbeszerzési dokumentumokban olyan igazolás benyújtását írja elő, amelyhez az ajánlatkérő az Európai Unió bármely tagállamában működő, - az adott tagállam által az e-Certis rendszerben igazolásra alkalmas adatbázisként feltüntetett - ingyenes elektronikus adatbázisba belépve közvetlenül hozzájuthat az igazoláshoz vagy egyéb releváns információhoz, akkor ezt az igazolást az ajánlatban nem kell becsatolni. Ebben az esetben az ajánlatban ugyanakkor meg kell jelölni azt az elektronikus elérhetőséget, amelyen az adott igazolás elérhető.

Nem magyar nyelvű nyilvántartás esetén az ajánlatkérő előírja a releváns igazolás vagy információ magyar nyelvű felelős fordításának benyújtását.

23) Az ajánlatok értékelési részszempontok szerinti tartalmi elemeinek értékelése során adható pontszám alsó és felső határa: 1 és 100, amely minden értékelési részszempont esetében azonos.

24) Az értékelési részszempontok esetén alkalmazandó módszer (módszerek) ismertetése, amellyel az ajánlatkérő megadja az előző pont szerinti ponthatárok közötti pontszámot:

Az ajánlattételi felhívás 11. pontban meghatározott **1. számú értékelési részszempont** (A kért ellenszolgáltatás általános forgalmi adó nélkül számított (nettó) összege) tekintetében az egyes ajánlatok értékelési pontszámait a Közbeszerzési Hatóság 2016. december 21-én közzétett útmutatója szerinti fordított arányosítással kell kiszámítani. Ennek során az egyes ajánlatok adott részszempont szerinti tartalmi elemét a részszemponton belül megajánlott legjobb tartalmi elemhez (legalacsonyabb nettó ellenszolgáltatás) kell arányosítani oly módon, hogy a legjobb tartalmi elem a részszempontra a maximális 100 pontot kapja.

Az ajánlatkérő felhívja ugyanakkor az ajánlattevők figyelmét, hogy a felolvasólapon a tartalékkeret nélkül számított ellenszolgáltatást kell feltüntetni.

Az ajánlattételi felhívás 11. pontban meghatározott **2.-4 számú értékelési részszempontok** (A vállalt többletjótállás időtartama, illetve a vállalt többlet késedelmi kötbér napi mértéke, valamint a szerződés teljesítésébe bevonni kívánt építésvezető építési beruházások kivitelezésében szerzett szakmai gyakorlata) tekintetében az egyes ajánlatok értékelési pontszámait a Közbeszerzési Hatóság 2016. december 21-én közzétett útmutatója szerinti egyenes arányosítással kell kiszámítani. Ennek során az egyes ajánlatok adott részszempont szerinti tartalmi elemét a részszemponton belül megajánlott legjobb tartalmi elemhez (leghosszabb időtartamú vállalt többletjótállás, legmagasabb összegű vállalt többlet napi késedelmi kötbér, leghosszabb szakmai tapasztalat) kell arányosítani oly módon, hogy a legjobb tartalmi elem a részszempontra a maximális 100 pontot kapja.

Az ajánlatkérő a 2. értékelési részszemponttal kapcsolatban rögzíti, hogy a jótállás minimális időtartama 36 hónap. A 2. értékelési részszempont tekintetében az ajánlattevőknek arra kell ajánlatot tenniük, hogy a minimális 36 hónapos jótálláson felül hány hónap többletjótállást vállalnak. A felolvasólapon a vállalt többletjótállást kell feltüntetni. Példával élve: amennyiben az ajánlattevő összesesen 48 hónap jótállást vállal, akkor a felolvasólapon 48-36, azaz 12 hónapot kell feltüntetni. Az ajánlatkérő egyúttal felhívja az ajánlattevők figyelmét arra, hogy a 24 hónapot elérő, és az azt meghaladó mértékű többletjótállás az ajánlatok elbírálása során azonos (maximális) pontszámot kap. Azaz amennyiben valamelyik ajánlattevő 24 hónapot meghaladó mértékű többletjótállást ajánl, az ajánlatkérő az arányosításánál legkedvezőbb tartalmi elemként a 24 hónapot veszi figyelembe.

Az ajánlatkérő a 3. értékelési részszemponttal kapcsolatban rögzíti, hogy a napi késedelmi kötbér minimális mértéke 100.000,-Ft/nap. A 3. értékelési részszempont tekintetében az ajánlattevőknek arra kell ajánlatot tenniük, hogy a minimális 100.000,-Ft/nap késedelmi kötbéren felül hány Ft/nap többlet napi késedelmi kötbért vállalnak. A felolvasólapon a vállalt többlet napi késedelmi kötbért kell feltüntetni. Példával élve: amennyiben az ajánlattevő összesesen 250.000,-Ft/nap napi késedelmi kötbért vállal, akkor a felolvasólapon 250.000-100.000, azaz 150.000,-Ft/nap-ot kell feltüntetni. Az ajánlatkérő egyúttal felhívja az ajánlattevők figyelmét arra, hogy a 200.000,-Ft/nap-ot elérő, és az azt meghaladó mértékű többlet késedelmi kötbér az ajánlatok elbírálása során azonos (maximális) pontszámot kap. Azaz amennyiben valamelyik ajánlattevő 200.000,-Ft/nap-ot meghaladó mértékű többlet napi késedelmi kötbért ajánl, az ajánlatkérő az arányosításánál legkedvezőbb tartalmi elemként a 200.000,-Ft/nap-ot veszi figyelembe.

Az ajánlatkérő a 4. értékelési részszemponttal kapcsolatban felhívja az ajánlattevők figyelmét arra, hogy a 60 hónapot elérő, és az azt meghaladó mértékű szakmai tapasztalat az ajánlatok elbírálása során azonos (maximális) pontszámot kap, azaz az ajánlatkérő az arányosításánál legkedvezőbb tartalmi elemként a 60 hónapot veszi figyelembe 60 hónapnál magasabb szakmai tapasztalat esetén is.

Az ajánlatkérő először a résszempontok szerinti tartalmi elemeket értékeli a fenti módszerek szerint, majd a kapott értékelési pontszámokat részszempontonként megszorozza a megadott súlyszámmal, végül a szorzatokat összeadja. Az az ajánlat képviseli a legmagasabb ár/érték arányt, amelynek összpontszáma a legmagasabb.

25) Az ajánlatkérő előírja, hogy a 2-4. számú résszempont tekintetében szakmai ajánlatot kell benyújtani az ajánlat részeként figyelemmel a 322/2015. (X. 30.) Korm.rendelet 24. §-ának (1) bekezdésére. A szakmai ajánlatban meg kell jelölni, hogy az ajánlattevő a teljesítési jegyzőkönyv aláírásától számítva hány hónap többlet-jótállást vállal, továbbá azt, hogy az ajánlattevő hány Ft összegű többlet napi késedelmi kötbért vállal arra az esetre, amennyiben a végteljesítési határidő tekintetében olyan okból esik késedelembe, amelyért felelős. Emellett a szakmai ajánlatban meg kell nevezni a szerződés teljesítésébe bevonni kívánt építésvezetőt is és tekintetében csatolni kell a megjelölt szakember - építési beruházások kivitelezésében szerzett - szakmai tapasztalatát alátámasztó szakmai önéletrajzot is, amelyben a szakmai tapasztalat időtartamát év/hónap pontossággal kell feltüntetni. Ajánlatkérő felhívja ajánlattevők figyelmét, hogy az időben párhuzamos gyakorlati idők csak egyszer számítanak bele a szakember gyakorlati idejébe. Az ajánlatkérő azt is rögzíti, hogy kizárólag a teljes hónapok vehetők figyelembe, így az ezen értékelési részszempont keretében a felolvasólapon is kizárólag egész hónapok megadása lehetséges, tört hónapoké (pl. 22,5 hónap) nem.

26) Az ajánlatkérő a Kbt. 134. §-ának (5) bekezdésére figyelemmel előírja, hogy az ajánlattevőknek ajánlatukban nyilatkozniuk kell arról, hogy a teljesítési biztosítékot és a jótállási biztosítékot a felhívásban és a dokumentációban meghatározott határidőben az ajánlatkérő rendelkezésére fogják bocsátani.

27) Az ajánlatkérő lehetőséget biztosít a Kbt. 56. §-ának (7) bekezdése szerinti helyszíni bejárásra. A helyszíni bejárás kezdetének időpontja: 2018. április 17. 14:00 óra. A helyszíni bejárás kezdetének helye: Környei Polgármesteri Hivatal, Környe, Alkotmány u. 2. Az ajánlatkérő felhívja az ajánlattevőket, hogy a helyszíni bejáráson való részvételi szándékukat legkésőbb annak időpontját megelőző 1 munkanappal korábban jelezzék ajánlatkérőnél.

28) Az ajánlatkérő felhívja továbbá a figyelmet a Kbt. 138. § (1) és (5) bekezdésére.

29) Amennyiben az ajánlattevő vonatkozásában változásbejegyzési eljárás van folyamatban, úgy az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Ha nincs változásbejegyzési eljárás folyamatban, akkor az ajánlattevőnek erről kell nyilatkoznia az ajánlatában.

Környe, 2018. április 12.

Beke László

polgármester